Hammerfest kommune informerte turistene som kom for å se på Hvaldimir om hvordan de skulle forholde seg.
Boka beskriver hvordan Hvaldimir samhandlet med folk den første sommeren og hvordan forskere og lokalbefolkning jobbet sammen for å få Hvaldimir til å leve og overleve som en fri hval. Boka inneholder nærmere 200 kildehenvisninger til samtidige internasjonale og ultralokale medieartikler.
Internasjonale kjendiser: Hvaldimir og Linn ble de første finnmarkinger på forsiden av The Times (faksimile fra boka om Hvaldimir)
**Hvaldimir** er en hvithval som ble oppdaget i april 2019 utenfor Ingøya i Finnmark. En av fiskerne ute på feltet la merke til en hvithval som svømte mellom båtene. Hvithvalen hadde på seg seletøy. Fiskeren kontaktet Fiskeridirektoratets Sjøtjeneste. Sammen befridde de hvalen for seletøyet. Historien om hvithvalen ble en internasjonal snakkis og noen mente dyret kunne være et russisk våpen. Selv svømte hvithvalen rolig inn til Rolvsøya der ei dame lokket den til seg, matet den og fikk god kontakt med hvalen. Sammen ble de verdens første finnmarkinger til å pryde forsiden på The Times. 

Hvithvalen ble raskt koblet til russisk spionasje. Andre mente den var en terapihval. Nyheten gikk verden over mens hvithvalen fulgte etter en seilbåt fra Rolvsøya til Hammerfest 1. mai. Hvalen var sosial og fikk raskt tilnavnet Hvaldimir (eller Hvalborg hvis det var en hunnhval). 

Hvithvalen trivdes godt i Hammerfest havn og ble der. Folk i Hammerfest ble fort glad i den nye byborgeren, og mange la kveldsturen sin til havna for å hilse på Hvaldimir. Ildsjeler i Hammerfest opprettet raskt en egen side på Facebook: "Hvaldimir Beluga whale/hval Hammerfest Norway" som fremdeles gir nyheter og oppdateringer om pattedyret. 

Hvaldimir tok fast tilholdssted i Hammerfest og Hammerfest kommune fikk det formelle ansvaret for oppfølging av ham. 

Hvaldimir kunne følge etter en av hurtigbåtene men da båtene kom for langt ut, snudde Hvaldimir og svømte hjem. Om folk gikk ned på ei brygge og plasket med hendene i vannet, kom han fort bort for å hilse på. En kveld noen ungdommer hilste på, mistet en av dem mobiltelefonen sin i vannet. Hvaldimir dukket ned på bunnet og leverte mobilen tilbake til eieren. Alt dette ble filmet, og Hvaldimir ble igjen en internasjonal snakkis. 

Også forskere og hvaltrenere kom for å hilse på og studere hvalen. Forskere fra Norwegian Ocra Surveyfulgte med Hvaldimir og lagde rutiner for mating og trening av Hvaldimir. De delte sine observasjoner med publikum. Alle ble bekymret da hvalforsker Eve Jourdain uttalte i en melding 26. mai 2019 i den lukkede Facebook-gruppen «Kvithval Hammerfest» at hvalen er syk. Det antas den har fått en infeksjon da munnen er varm og pusten lukter dårlig. 

Mange kom langveisfra, også fra Australia, for å få nærkontakt med hvithvalen. Hammerfest kommune satte opp tydelige skilt med opplysninger om hvordan folk skulle forholde seg til hvithvalen. For i nærkontakt med et så stort dyr er det ikke du som bestemmer hva som skal skje med deg. 

Målet var at Hvaldimir skulle trenes opp til å klare seg selv. I slutten av juli 2021 fulgte han etter en saktegående båt over til øya Seiland. Hvaldimir beveget seg rundt hele øya og dukket opp ved havfiskecampen i Hønseby og ved et oppdrettsanlegg. Flere har vært bekymret for at Hvaldimir kunne bli et bytte for spekkhoggere etter at han forlot Hammerfest havn. Hvaldimir kom etter en stund tilbake til Hammerfest og besøkte flere plasser i nærområdet. 

For mer fullstendig historikk om hvordan hvitvalen ble den verdenskjendisen Hvaldimir, se boka "Hvaldimir : Spion-hvalen som ble hele verdens kjæledegge. Den første sommeren" med nærmere 200 artikkelreferanser. 

I september 2019 var Hvaldimir trygg og selvgående nok til å legge ut på egen hånd. Han svømte sørover, litt om gangen. Ikke alle steder ble han like respektfullt mottatt og Hvaldimirs følgere har vært engstelige for at folk skal bli for nærgående slik at Hvaldimir blir stresset, skadet eller kan gjøre skade.

Hvaldimir oppholdte seg i en periode ved oppdrettsanlegg i Loppa kommune. Hvaldimir har senere blitt observert i Kvalvåg, Kristiansund kommune 6. oktober 2022 kl. 12:00.[] Tirsdag 11.oktober 2022 tilbrakte Hvaldimir stort sett hele dagen ved Lanullva på Lyngstad, Hustadvika kommune.[]

I mai 2023 kom Hvaldmir til Oslofjorden og igjen fått internasjonal oppmerksomhet.
I slutten av juni dukket han opp i svenske Fjällbacka.

Navn
----

Hvaldimir ved Hammerfest havn
Hammerfestingene var raskt ute på sosiale medier for å foreslå navn. Hvaldimir kom raskt, alternativt Hvalborg hvis det var et hunndyr. NRK Finnmark holdt en avstemning 2. mai 2019 om hva hvalen skulle hete. Forslaget Hvaldimir kom på førsteplass. Navnet er et ordspill på fornavnet til den russiske presidenten Vladimir Putin.

Opprinnelse
-----------

Hvalens seletøy hadde festepunkt for GoPro-kamera og en logo med blant annet teksten St. Petersburg. En sele med samme logo selges av en fritidskjede med filialer i denne byen. Seletøyet ble sendt til Politiets sikkerhetstjeneste for å bli undersøkt.

Akvariet Oceanarium i St. Petersburg har benektet at hvalen er deres.

På vestkysten av Florida ligger en småby med navnet St. Petersburg. Det lokale akvariet Clearwater Marine Aquarium har også benektet at hvithvalen kom derfra. Heller ingen andre har vedkjent seg eierskap til den trente hvalen.

### Militære formål

Det har vært spekulert i om hvalen kan ha rømt fra Russlands marine, som har en tradisjon med å trene opp hvaler til militære formål.

### Terapihval

Et annet forslag er at Hvaldimir kan være identisk med hvalen Semjon som ble reddet av mennesker rundt år 2000, da den ble angrepet av sjøløver. I 2008 ble Semjon holdt på et vannsportsenter ved Kvitsjøen. Den har også vært brukt som terapihval for vanskeligstilte barn. Semjon hadde imidlertid et arr etter sjøløveangrepet, mens Hvaldimir ikke har dette arret.

Forvaltning
-----------

Fiskeridirektoratet og Havforskningsinstituttet var bekymret for at Hvaldimir kunne bli en plage for folk og fartøy i Hammerfest havn. Et tiltak som ble vurdert dersom behovet oppsto, var å flytte hvalen til verdens første reservat for hvithvaler i åpen sjø som ligger på Island, Hammerfest kommune fikk raskt det formelle ansvaret for oppfølging av ham. En filmskaper fra USA ønsket å flytte Hvaldimir til et reservat på Svalbard. Hammerfestinger, forskere og hvaltrener ble bekymret for at Hvaldimir ikke hadde lært å jakte mat selv. Det ble da gitt lov tli å mate ham. Etter hvert så det ut til å lete etter mat på egenhånd.

Se også
-------

* Keiko

Referanser
----------

1. 1 2  «Hvithvalen «Hvaldimir» får foreløpig gjøre som den vil». *VG*. Besøkt 9. mai 2019.
2. ↑  Føleide, Anita (26. april 2019). «Hval med seletøy observert i Finnmark». *NRK*. Besøkt 26. mai 2023.
3. ↑  «Joar ble dagens helt: Hoppet i havet og slapp hvalen fri». *NRK*. Besøkt 9. mai 2019.
4. ↑  Ellis-Petersen, Hannah (29. april 2019). «Whale with harness could be Russian weapon, say Norwegian experts». *The Guardian* **(engelsk)**. ISSN 0261-3077. Besøkt 27. mai 2023.
5. ↑  Nordvåg, Hanne Bernhardsen (29. april 2019). «Hvalen ble fri fra selene – viser fram triks for bygdefolket». *NRK*. Besøkt 26. mai 2023.
6. ↑  «(+) Linn fikk surrealistisk møte: – Den gapte så høyt etter mat at jeg fikk vondt i hjertet». *iFinnmark* **(norsk)**. 28. april 2019. Besøkt 26. mai 2023.
7. ↑  Henley, Jon; correspondent, Jon Henley European affairs (2. mai 2019). «'Russian spy' whale has defected to Norway, locals claim». *The Guardian* **(engelsk)**. ISSN 0261-3077. Besøkt 26. mai 2023.
8. ↑  «Norway finds 'Russian spy whale' off Arctic coast». *BBC News* **(engelsk)**. 29. april 2019. Besøkt 26. mai 2023.
9. ↑  «A Beluga Whale Is Allegedly a Russian Spy. There's a Long History Behind That». *Time* **(engelsk)**. 3. mai 2019. Besøkt 26. mai 2023.
10. ↑  «(+) Hvaldimir er «etter all sannsynlighet» russisk. Sjekk hva hvalen trolig ble brukt til». *iFinnmark* **(norsk)**. 7. mai 2019. Besøkt 26. mai 2023.
11. ↑  «(+) Hvithvalen fulgte Tor Arilds seilbåt fra Tufjord til Hammerfest: - Tydelig at den ønsker seg en flokk». *iFinnmark* **(norsk)**. 1. mai 2019. Besøkt 26. mai 2023.
12. ↑  «Hvaldimir Beluga whale/hval Hammerfest Norway | Facebook». *www.facebook.com*. Besøkt 26. mai 2023.
13. 1 2  Hykkerud, Erlend (15. mai 2019). ««Hvaldimir» får kost og losji i Hammerfest: – Må mates, hvis ikke dør den». *NRK*. Besøkt 27. mai 2023.
14. 1 2 3  «Her redder «Hvaldimir» jentas mobil fra vannet». *TV 2*. Besøkt 9. mai 2019.
15. ↑  «HOME». *NorwegianOrcaSurvey* **(engelsk)**. Besøkt 27. mai 2023.
16. ↑  Linn Marit Hermansen (26. mai 2019). «Hvaldimir er syk». *Hammerfestingen*. Arkivert fra originalen 26. mai 2019. Besøkt 26. mai 2019.
17. ↑  Kari Spets (26. mai 2019). ««Hvaldimir» er syk». *VG*. Besøkt 26. mai 2019.
18. ↑  Nordvåg, Hanne Bernhardsen (10. juli 2019). «Turistene strømmer til for å få et glimt av Hvaldimir». *NRK*. Besøkt 27. mai 2023.
19. ↑  Eilert Sundt (21. mai 2019). «Hvaldimir i Hammerfest». Hammerfest kommune. Arkivert fra originalen 26. mai 2019. Besøkt 26. mai 2019.
20. ↑  «(+) Hvaldimir fortsatt på turné». *iFinnmark* **(norsk)**. 9. august 2019. Besøkt 27. mai 2023.
21. ↑  «(+) Fem store spekkhoggere svømte helt inntil kaia: – Jeg ble helt skjelven». *iFinnmark* **(norsk)**. 18. oktober 2019. Besøkt 27. mai 2023.
22. ↑  NRK (30. august 2019). «Hvaldimir tilbake i Hammerfest». *NRK*. Besøkt 27. mai 2023.
23. ↑  «Hvaldimir by Husebye, Sylvi Jane. 9788299822190. Innbundet - 2021 | Akademika.no». *www.akademika.no*. Besøkt 26. mai 2023.
24. ↑  Hykkerud, Erlend (12. september 2019). «Hvaldimir har fått mange nye skader: – Flere har kastet planker og andre ting etter ham». *NRK*. Besøkt 27. mai 2023.
25. ↑  Cissé, Mariam Eltervåg (16. oktober 2019). «Hvaldimir svømmer mot Skjervøy – nå møter han snart spekkhoggere». *NRK*. Besøkt 27. mai 2023.
26. ↑  Guy, James Frater,Jack (24. mai 2023). «Norway warns people to keep away from 'spy' whale for animal's safety». *CNN* **(engelsk)**. Besøkt 27. mai 2023.
27. ↑  «Polisens varning för vitvalen Hvaldimir: Kan dra med sig en person i djupet». *SVT* **(svensk)**. 29. juni 2023. Besøkt 7. juli 2023.
28. ↑  «Gi din stemme: Hva skal hvalen hete?». *NRK*. Besøkt 9. mai 2019.
29. ↑  «Folket har talt – hvalen skal hete Hvaldimir». *NRK*. Besøkt 9. mai 2019.
30. ↑  «PST undersøker selen til ‘militærhvalen’». *TV 2*. Besøkt 9. mai 2019.
31. ↑  «‘Hvaldimir’ er trolig en terapihval». *TV 2*. Besøkt 9. mai 2019.
32. 1 2  «Kvithval skal hjelpe mennesker». *Fiskeribladet*. Besøkt 9. mai 2019.
33. ↑  «‘Hvaldimir’ heter trolig ‘Semjon’, og er en terapihval. Se video når den leker med barn». *Fiskeribladet*. Besøkt 9. mai 2019.
34. ↑  «Har trolig funnet ut hvor Hvaldimir rømte fra: - Den vil oss mennesker godt». *Nordlys*. Besøkt 9. mai 2019.
35. ↑  «‘Hvaldimir’ og ‘Semjon’ er ikke den samme hvalen». *Hammerfestingen*. Arkivert fra originalen 9. mai 2019. Besøkt 9. mai 2019.
36. ↑  «Vurderer å flytte «Hvaldimir» til Island». *NRK*. Besøkt 9. mai 2019.
37. ↑  Tomassen, Jan Harald (18. november 2019). «Amerikansk filmskaper vil flytte «Hvaldimir» til Svalbard». *NRK*. Besøkt 27. mai 2023.
38. ↑  «Havforskningsinstituttet anbefaler å fôre ‘spionhvalen’». *Dagbladet*. Besøkt 14. mai 2019.
39. ↑  Hanne Bernhardsen Nordvåg (12. mai 2019). «Undersøker om «Hvaldimir» finner nok mat: – Han har blitt tynnere». *NRK*. Besøkt 13. mai 2019.